***ΧΑΡΑΚΤΗΡΙΖΕΤΑΙ από***

* ***ακρίβεια:*** *χρήση απαραίτητων και κατάλληλων λέξεων*
* ***σαφήνεια:*** *απουσία γραμματικών και συντακτικών σφαλμάτων*
* ***πρωτοτυπία:*** *ο συγγραφέας εκφράζεται με καθαρά προσωπικό, εξατομικευμένο τρόπο. Η πρωτοτυπία είναι αποτέλεσμα προσωπικής χρήσης της γλώσσας τόσο στην επιλογή του λεξιλογίου, όσο και στους λεκτικούς συνδυασμούς. Δεν είναι απλώς ένα λεκτικό παιχνίδι που εξαντλείται στη λεξιθηρία και λεξιλαγνεία*

***ΛΕΙΤΟΥΡΓΕΙ***

* *με πολλούς τρόπους , γιατί πολλές είναι και οι ανάγκες του ανθρώπου. Από αυτούς ξεχωρίζουν δύο: « ο ένας που αφορά το λογικό μας και ο άλλος που αφορά τις συγκινήσεις μας ( Γ. Σεφέρης). Ο Valery , ο οποίος παρομοίασε την ποίηση με τον χορό και τον πεζό λόγο με το περπάτημα, θέλοντας έτσι να εκφράσει τον διαφορετικό τρόπο με τον οποίο λειτουργεί η γλώσσα σε καθένα από τα δύο αυτά είδη του λόγου*
* *ο πρώτος αντιστοιχεί στην* ***αναφορική λειτουργία , στην οποία οι λέξεις χρησιμοποιούνται με την κυριολεκτική σημασία. Στην αναφορική/ δηλωτική/ λογική λειτουργία η πράξη επικοινωνίας αναφέρεται κυρίως στον πραγματικό κόσμο ή στην αντίληψη που έχουμε για αυτόν.*** *Με τη λειτουργία αυτή:*
* *ο πομπός απευθύνεται στη λογική- βιωματική λειτουργία του δέκτη*
* *ο συγγραφέας πετυχαίνει την ακριβή μετάδοση των μηνυμάτων*
* *η έμφαση δίνεται στην πληροφορία του μηνύματος/ το κείμενο αποκτά πληροφορικό χαρακτήρα*
* *έχουμε πιστή απεικόνιση της πραγματικότητας ( ρεαλισμός)*
* *η σύνδεση των νοημάτων είναι λογική , γεγονός που καθιστά το μήνυμα εύληπτο και άμεσα κατανοητό από τον δέκτη*
* *ο λόγος αποκτά αντικειμενικότητα, διότι δεν τίθεται θέμα υποκειμενικής ερμηνείας*
* *ο δεύτερος αντιστοιχεί στην ποιητική/ συνυποδηλωτική/συγκινησιακή λειτουργία, στην οποία οι λέξεις χρησιμοποιούνται μεταφορικά. Την προσοχή του δέκτη δεν την ελκύει τόσο η πληροφορία που φέρνει το μήνυμα, όσο το ίδιο το μήνυμα με τη μορφή παίρνει: οι ήχοι λέξεων, η μεταφορική τους χρήση, οι επαναλήψεις, το μέτρο, ο ρυθμός. Με τη λειτουργία αυτή:*
* *δίνεται έμφαση στη μορφή του μηνύματος και κυρίως στην αισθητική απόλαυση που προκαλεί στον δέκτη*
* *ο πομπός απευθύνεται κυρίως στο συναίσθημα και επιδιώκει τη συγκινησιακή λειτουργία/ αντίδραση του δέκτη*
* *αναδεικνύεται η πολυσημία του λόγου και ευνοείται επομένως η πολυδιάστατη προσέγγιση του*
* *η σύνδεση των νοημάτων είναι κατά βάση διαισθητική και συνειρμική, γιατί απελευθερώνεται η φαντασία*
* *ο λόγος αποκτά υποκειμενική χροιά, για αυτό είναι δεκτικός πολλών ερμηνειών, ανάλογα με την αντίληψη ή αισθητική του δέκτη*
* *χρησιμοποιούνται πλούσια εκφραστικά μέσα ( μεταφορές, παρομοιώσεις, εικόνες, προσωποποιήσεις)*
* *το ύφος γίνεται προσωπικό , λογοτεχνικό, ζωντανό, παραστατικό, γλαφυρό*

***ΔΗΛΩΣΗ****: ο όρος δηλώνει το αρχικό σημασιολογικό φορτίο μιας λέξης, με το οποίο τα μέλη μιας κοινότητας έχουν « συμφωνήσει» να φορτίσουν τη συγκεκριμένη λέξη*

***ΣΥΝΥΠΟΔΗΛΩΣΗ****: ο όρος δηλώνει τις ιδιαίτερες σημασιολογικές αποχρώσεις και σημασίες που μπορεί να αποκτήσει το αρχικό σημασιολογικό φορτίο μιας λέξης και που έχουν σχέση με κάποιες γλωσσικές περιστάσεις ή με τις εμπειρίες κάποιων ομιλητών. Συνδέεται με τη συγκινησιακή χρήση της γλώσσας, αφού συν-κινείται από και με τη δήλωση, η οποία με τη σειρά της ακούγεται μέσα στη συνυποδήλωση.*

*O τρόπος χρήσης του γλωσσικού κώδικα επικοινωνίας, αποκαλύπτει πτυχές της προσωπικότητας του ατόμου:*

* *η ποιητική/ συνυποδηλωτική/συγκινησιακή χρήση της γλώσσας επιμαρτυρεί τη συναισθηματική φόρτιση του πομπού*
* *η αναφορική/ λογική/ δηλωτική χροιά , καταδεικνύει την ορθολογική προσέγγιση των πραγμάτων*
* *η εικονοποιία αναδεικνύει τη δημιουργική λειτουργία της φαντασίας*

*Βέβαια σε ένα ολόκληρο κείμενο ή σε μια παράγραφο ή και σε μια φράση συναντάμε λέξεις που χρησιμοποιούνται και με την αναφορική και με την ποιητική λειτουργία της*

*Σε μια παρατήρηση σχετικά με τη γλώσσα ενός κειμένου επισημαίνουμε επίσης, τον λεξιλογικό πλούτο, τις λόγιες/ λαϊκές/ ιδιωματικές λέξεις, το ειδικό λεξιλόγιο, τη χρήση επιστημονικής ορολογίας, το ρηματικό πρόσωπο, τον χρόνο , την έγκλιση, τον μακροπερίοδο ή βραχυπερίοδο λόγο, την παράταξη ή υπόταξη, την αξιοποίηση των σημείων στίξης.*

*είναι ο προσωπικός εξατομικευμένος τρόπος με τον οποίο ο συγγραφέας εκφράζει τις σκέψεις και τα συναισθήματα του. Για να χαρακτηρίσουμε το ύφος ενός κειμένου, επισημαίνουμε*

* ***το λεξιλόγιο***
* *την αναφορική ή ποιητική λειτουργία της γλώσσας*
* *την ακρίβεια, σαφήνεια, πρωτοτυπία*
* *το επιστημονικό, λόγιο, ιδιωματικό, πλούσιο, εξεζητημένο λεξιλόγιο*
* *τη χρήση ασυνήθιστων/ σπάνιων λέξεων*
* *τον απλό της καθημερινής επικοινωνίας με στοιχεία προφορικότητας, λιτό λόγο*
* ***τη σύνταξη***
* *την παρατακτική ή υποτακτική σύνταξη*
* *τη διαδοχική σύνταξη*
* *τον μακροπερίοδο λόγο ή τον βραχυπερίοδο*
* *την απόκλιση από τη συνηθισμένη μορφή σύνταξης*
* *το ασύνδετο ή πολυσύνδετο σχήμα*
* *τη χρήση του ρήματος*
* ***τα εκφραστικά μέσα***
* *την απουσία ή υπέρμετρη χρήση σχημάτων λόγου*
* *τις εικόνες, ειδικό λεξιλόγιο ( λέξεις ή φράσεις που αναφέρονται σε μια συγκεκριμένη επιστήμη ή μια πολύ ειδική θεματική ενότητα)*
* ***την επικοινωνιακή******περίσταση*** *( ποιος μιλάει, σε ποιον απευθύνεται, για ποιο σκοπό). Συγκεκριμένα οι παράμετροι που καθορίζουν το ύφος είναι:*
* ***ο στόχος/ η επιδίωξη του πομπού****, π.χ. η προσπάθεια εντυπωσιασμού με τη χρήση στομφώδους λόγου και την επίκληση στον ήθος του*
* ***το είδος του λόγου,*** *π.χ. ο επιστημονικός λόγος απαιτεί τη χρήση ειδικής ορολογίας και σύνθετο ύφος, ενώ ο στοχαστικός δοκιμιακός λόγος τη χρήση και της ποιητικής λειτουργίας της γλώσσας*
* ***το θέμα,*** *π.χ. θέματα που από τη φύση τους είναι σύνθετα, απαιτούν λεξιλόγιο που να αποτυπώνει με ακρίβεια τα νοήματα*
* ***το μέσο μετάδοσης των ιδεών,*** *π.χ. ένα επιστημονικό περιοδικό ή ένα ψυχαγωγικού χαρακτήρα διαφοροποιούνται υφολογικά*
* ***το επίπεδο των δεκτών,*** *π.χ. διαφορετικό είναι το ύφος στο επιστημονικό αμφιθέατρο, σε ανοιχτή συγκέντρωση*

***ΤΟ ΥΦΟΣ ΣΕ ΜΗ ΛΟΓΟΤΕΧΝΙΚΑ ΚΕΙΜΕΝΑ***

* ***άρθρο:*** *σοβαρό με στοιχεία προφορικότητας*
* ***αποδεικτικό δοκίμιο:*** *σοβαρό, επίσημο, επιμελημένο*
* ***στοχαστικό δοκίμιο:*** *γλαφυρό, προσωπικό, λογοτεχνικό, οικείο*
* ***επιφυλλίδα:*** *σοβαρό, επίσημο, πυκνό*
* ***επιστημονικός λόγος:*** *ουδέτερο, αντικειμενικό, απρόσωπο, επίσημο*

* ***απλό, λιτό, φυσικό, οικείο:*** *το λεξιλόγιο είναι απλό, καθημερινό, κατανοητό. Έχουμε βραχυπερίοδο λόγο, παρατακτική σύνταξη, ασύνδετο σχήμα, ρήματα ενεργητικής φωνής, λιτά εκφραστικά μέσα*
* ***γλαφυρό, λογοτεχνικό, λυρικό, ποιητικό:*** *χρήση ποιητικής/ συγκινησιακής λειτουργίας της γλώσσας, πλούσια εκφραστικά μέσα, όπως επίθετα, παρομοιώσεις, μεταφορές, εικόνες, σημεία στίξης. Επίκληση στο συναίσθημα μέσω περιγραφής*
* ***επίσημο, τυπικό, ουδέτερο:*** *τριτοπρόσωπος λόγος, απουσία καθημερινού λεξιλογίου, αφηρημένες έννοιες και επιστημονικοί όροι, παθητική σύνταξη, υποτακτική σύνταξη, διαδοχική υπόταξη, μακροπερίοδος λόγος*
* ***σύνθετο, περίπλοκο, δυσνόητο:*** *ανάλυση αφηρημένων εννοιών, καταγραφή σύνθετων σκέψεων. Χρησιμοποιούνται ειδικοί όροι, αφηρημένες έννοιες. Παθητική σύνταξη, κυριαρχία ουσιαστικών και επιθέτων, υποτακτική σύνταξη, κυρίως διαδοχική υπόταξη, μακροπερίοδος λόγος, ασυνήθιστες και σπάνιες λέξεις, απόκλιση από τη συνηθισμένη μορφή σύνταξης ( Υ- Ρ…)*
* ***επιτηδευμένο, εξεζητημένο, προσποιητό, πομπώδες, ρητορικό:*** *χρήση σπάνιων ή εντυπωσιακών λέξεων, κοσμητικά επίθετα, υπέρμετρη χρήση εκφραστικών μέσων, περίπλοκη σύνταξη, χρήση λέξεων και φράσεων από την καθαρεύουσα. Εκφράσεις διατυπωμένες με στόμφο, εντυπωσιοθηρία και λεξιλαγνία. Λόγος που εκφωνείται σε πανηγυρικούς ή σε ποιητική γραφή που αποδίδει προτεραιότητα σε πλούσια εκφραστικά μέσα . Βαρύγδουπες λέξεις, ρητορισμός*
* ***ειρωνικό, σαρκαστικό:*** *χρήση συνήθως του καθημερινού προφορικού λόγου ή συνειδητή πρόσμειξη λαϊκού και λόγιου λεξιλογίου , υπαινικτικός λόγος, κοροϊδευτικός τόνος, ύπαρξη εισαγωγικών ή θαυμαστικών. Καυτηριασμός καταστάσεων*
* ***διδακτικό, προτρεπτικό, συμβουλευτικό, παραινετικό:*** *ο πομπός/ ποιητής ή πεζογράφος με χρήση κυρίως του β΄προσώπου υποδεικνύει στον δέκτη στάση ζωής, συμπεριφορές και με παραινέσεις τον προτρέπει ή αποτρέπει για συγκεκριμένες επιλογές. Συνήθης η χρήση προστακτικής ή προτρεπτικής/ αποτρεπτικής υποτακτικής*
* ***χιουμοριστικό:*** *χρήση λέξεων/ εκφράσεων με χιουμοριστική, φιλοπαίγμονα και ψυχαγωγική διάθεση. Δημιουργία κωμικών καταστάσεων*
* ***εξομολογητικό:*** *χρήση α΄ενικού προσώπου, παράθεση προσωπικών βιωμάτων, εμπειριών, έκφραση προσωπικών συναισθημάτων. Αξιοποίηση παρελθοντικών χρόνων*
* ***υψηλό, μεγαλόπρεπο:*** *ο ομιλητής ή ο συγγραφές δίνει έμφαση στις διαχρονικές αρετές, στις αξίες του ανθρώπων. Πλούσια εικονοποιία, επιλογή λέξεων με βαθύτερα νοήματα ( Όμηρος, Αισχύλος, Σολωμός, Παλαμάς, Κάλβος)*